Kutsekool
Kutsekool (ka kutsehariduskool) on kool, mis annab õpilasele kutsehariduse konkreetsel erialal. Sõltuvalt erialast võtavad Eesti kutsekoolid õpilasi vastu põhihariduse või keskhariduse baasil. Kutsekooli, mis annab kutse kõrval ka keskhariduse, nimetatakse kutsekeskkooliks. Ehkki kutsekooli sünonüümina pole seni soovitatud sõna "ametikool" kasutada, on see kaasatud mitme tänapäeva Eesti kutsekooli ametlikku nimetusse (nt Kuressaare Ametikool, Tallinna Kopli Ametikool, Rakvere Ametikool).